
מטרות: לבדוק משך השיפור בתסמיני הילד והאם 6 חודשים לאחר סיום פסיכותרפיה ילד-הורה (CPP).
שיטה: 75 דיאדות רב-אתניות של אם-ילד בגיל הגן מרקעים סוציו-אקונומיים שונים שויכו באקראי לקבוצת CPP או לקבוצת ניהול+הפניה קהילתית לטיפול אישי. הילדים היו בני 3-5. הערכות המעקב נערכו 6 חודשים לאחר סיום שנת טיפול. אמהות מילאו את רשימת התנהגות הילד ורשימת תסמינים מתוקנת כדי לבדוק את תסמיני הילד והאם.
תוצאות: ניתוח מדידות-חוזרות של המודל הליניארי הכללי (GLM) תמך בהתמדה של CPP עם אינטראקציות קבוצה x זמן לגבי בעיות התנהגות כוללות של הילדים אך לא הראה מובהקות לגבי תסמיני האמהות.
מסקנות: הממצאים מספקים ראיות נוספות ליעילות ולהתמדה של CPP באוכלוסיה זו ומדגישות את חשיבות המיקוד ביחסים בעת טיפול בילדי גן שחוו טראומה.
מבוא
יש ראיות אמפיריות נרחבות לכך שילדי גן שעדים לאלימות בין ההורים מגיבים בשיעורים מוגברים של הפרעות בויסות עצמי ובתפקוד רגשי, חברתי וקוגניטיבי. הממצאים מדגישים את החשיבות של פיתוח ובדיקה של יעילות גישות הטיפול שמקלות על תסמינים ומחזירות את תנופת ההתפתחות של הילד לכיוון התפקוד הבריא. פסיכותרפיה ילד-הורה היא טיפול על בסיס יחסים שהראה יעילות בצמצום בעיות התנהגות ותסמיני הפרעות פוסט-טראומטיות בקרב ילדים ואמהותיהן בקבוצות מעוטות הכנסה ומגוונות מבחינה תרבותית ובקרב אמהות מוכות, בהשוואה לקבוצת ביקורת שקיבלה שילוב של ניהול מקרה ופסיכותרפיה אישית. ההבדל בשיפור מעלה את השאלה של התמדת טיפול ה-CPP ביום ההתערבות. הקביעה לגבי ההתמדה של רווחי הטיפול חשובה תיאורטית משום שגישה טיפולית זו מבוססת על ההנחה שלהתמקדות ביחסי אם-ילד כמנגנון טיפולי לשינוי יהיה ערך שמחזק ומשמר את עצמו בגלל הכשירות המשופרת של האם בהגיבה נכון לצרכים הרגשיים של הילד. המחקר הנוכחי הלך בעקבות המדגם המקורי כדי לבדוק אם רווחי הטיפול בילדים ואמותיהם נשמרו למשך 6 חודשים.
CPP  משלב היבטים מתיאוריות פסיכו דינמיות, תיאוריית ההתקשרות, טראומה, תיאוריות קוגניטיביות, התנהגותיות, ותיאוריות למידה חברתיות. יחסי הורה ילד משמשים ככלי לשיפור התפקוד הרגשי, הקוגניטיבי והחברתי דרך התמקדות בביטחון, ויסות רגש, בנייה משותפת של נרטיב טראומה ומעורבות במטרות ופעילויות הולמות התפתחותית. מדריך הטיפול של CPP מתאר אסטרטגיות טיפול ומספק דוגמאות קליניות להתייחסות לתחומים הבאים: משחק, חוסר-ארגון סנסורי-מוטורי ושיבוש קצבים ביולוגיים; פחד; התנהגות פזיזה, מסכנת ונוטה לתאונות; תוקפנות; הורות מענישה וביקורתית; יחסים עם מבצע האלימות או אב נעדר; בעיות פרידה הקשורות לסיום הטיפול. הילד והאם עובדים בפגישות משותפות ופגישות עם האם בלבד ניתנות לפי הצורך. ההתערבויות מתמקדות בקידום ויסות הרגש בילד ובהורה; שינוי התנהגויות לא סתגלניות בילד, באם ובאינטראקציה שלהם; תמיכה ועידוד אינטראקציות ופעילויות הולמות התפתחותית; והדרכת האם והילד ביצירת נרטיב טראומה משותף שכולל מציאת דרך לפתרון סכסוכים והחזרת התקווה והאמון ביחסיהם.
ממצאי מחקרים קודמים על CPP תומכים בערך של יחסי אם ילד כמנגנון שינוי בצמצום ההשפעה השלילית של מספר גורמי סיכון שמשפיעים על תפקוד הילד, לרבות התקשרות חרדתית,  בקרב בני שנה, פעוטות ואמהות דיכאוניות, ילדי גן מוזנחים/לאחר התעללות,   וילדי גן שנחשפו לאלימות בין ההורים. הבסיס האמפירי הוביל לסיווג של CPP כטיפול מבוסס היטב ויעיל ברשת הפרקטיקות של ה-NCTSN (רשת הלחצים הטראומתיים של הילד הלאומית). הוכחת התמדת ההשפעה של ה-CPP במעקב חשובה לשם חיזוק בסיס הראיות של הגישה וכדי לעודד קלינאים להכליל בשיטתיות מיקוד ביחסי אם-ילד בעת הטיפול בהפרעות בריאות נפשית בינקות ובגיל הרך. במחקר הנוכחי הנחנו שהרווחים הקשורים לטיפולי CPP ישמרו עבור האם והילד ויובילו להמשך השפעות משמעותי שיימצא בסיום הטיפול.
שיטה
משתתפים:- 39 בנות ו-36 בנים בני 3-5 (גיל ממוצע 4) ואמותיהן. דיאדות אם-ילד זומנו משום שהיו חששות קליניים לגבי התנהגות הילד או הורות האם לאחר שהילד היה עד (שמיעה או ראיה) לאלימות זוגית. דיאדות גויסו למחקר לפי גילו של הילד וחשיפתו לאלימות בין ההורים על פי אישור האם בסולם 2 של טקטיקות סכסוך (Straus et al., 1996) ואם התוקף לא חי בבית. קריטריון לאי הכללה עבור האמהות היו תיעוד של התעללות גופנית או מינית בילד, התמכרות בהווה, חסרות בית, פיגור שכלי ופסיכוזות. גם ילדים עם פיגור שכלי או הפרעות אוטיסטיות לא נכללו. המשתתפים היו מגוונים אתנית.
מתוך 65 דיאדות 5.6% מקבוצת הטיפול ו 13.8% מקבוצת הביקורת לא היו זמינים בתקופת המעקב. לא נמצאו הבדלים מובהקים בשיעורי המעקב אחר קבוצת הטיפול והביקורת. 9 הדיאדות הנוספות לא נכללו במעקב מסיבות שונות. לפיכך מדגם המעקב הסופי כלל 22 בנות ו-28 בנים בני 3 עד 6, 27 בקבוצת הטיפול ו-23 בביקורת. 38% היו בעלי אתניות מעורבת, 28% לטיניים, 16% אפרו-אמריקאיים, 12% לבנים, 4% אסיאנים ו-2% אחרים. הדיאדות שאבדו בשחיקה לא היו שונות ממי שסיימו את המעקב על פי משתני תוצאה לאחר 12 חודש, אך הילדים היו קטנים יותר. ביחס לדיאדות שהוערכו במעקב, קבוצות הטיפול והביקורת לא היו שונות ביחס למשתני התוצאה, גיל הילד, השכלת האם או ממוצע ההכנסה. נמצאו הבדלים קבוצתיים מובהקים ביחס למגדר הילד, כאשר בקבוצת הטיפול היו 30% בנים בהשוואה ל-61% בקבוצת הביקורת.
הליכים:- כל המשתתפים במעקב של 6 חודשים היו חלק מתוצאות טיפול מקורי ושויכו אקראית או ל-CPP או לניהול מקרה+פסיכותרפיה אישית. קבוצת הטיפול השתתפה בממוצע ב-32.09 פגישות ואילו בקבוצת הביקורת 73% מהאמהות ו-55% מהילדים קיבלו טיפול אישי ו-45% - פסיכותרפיה אישית נפרדת לילד ולאם. אמהות בקבוצת הביקורת דיווחו על טווח של 2 -50 לילדים ו- 6-50 עבורן, כאשר 50% מהאמהות ו-65% קיבלו יותר מ-20 פגישות אישיות. המשתתפים קיבלו מעקב לאחר סיום הטיפול בשיחות טלפון חודשיות ו-6 חודשים לאחר מכן הוזמנו לקחת חלק בשלב המעקב וקיבלו 50$ על השתתפות.
מעריכים שונים שימשו בכל נקודת זמן ונעשה כל מאמץ אפשרי שלא ידעו על השייכות לקבוצה. מדי פעם, התגלה סיווג הקבוצה כאשר האם והילד ציינו אותה. האמהות נפגשו עם בוחנים שעברו הכשרה והשלימו מדדים על תסמיני ילד ואם לאחר חתימה על הסכמה מדעת ודוברות הספרדית נפגשו עם בוחנים דוברי ספרדית.
מדדים:- 'רשימת התנהגות הילד' (2/3 ו- 4/18). לכלי זה 2 גרסאות מותאמות לגיל והוא מבחין היטב בין ילדים שמופנים לשירותים קליניים לבין ילדים שאינם מופנים אליהם. הכלי תקף לשימוש במדגמי חתך השוואתיים ויש לו מהימנות טובה, יציבות ותקפות ניבוי. וכמו בהערכה הראשונית ובהערכות לאחר הטיפול נבדק 'סולם בעיות התנהגות טוטאליות' משום שהוא כולל התנהגויות קשורות לחץ שאינן מיוצגות בסולמות ההפנמה וההחצנה (בהייה בחלל, מריחת הפרשות, סירוב לאכול, מעט מדי פחד או פציעות, הרס החפצים האישיים).
רשימת תסמינים 90-SCL מתוקנת. רשימה של 90 פריטים שמודדת תסמינים פסיכיאטריים בהווה ומניבה 3 מחווני סיכום ו-9 ממדים עיקריים.
'אינדקס חומרה גלובלית' שימש משום שהוא נחשב כמחוון היחיד הטוב ביותר של מצוקה בהווה.
טיפול:- CPP. המשתתפים שויכו לקבוצות באקראי. פגישות CPP של הדיאדות נמשכו 60 ד' במהלך 50 שבועות ע"י קלינאים עם תואר שני ושלישי בפסיכולוגיה קלינית. המעקב אחר מהימנות הטיפול נעשה דרך פיקוח קליני שבועי שכלל סקירת תהליך נרטיבי והתייעצות שבועית מעמיקה במקרים.
ניהול מקרה+פסיכורפיה אישית. לאחר החלוקה האקראית, אמהות קבוצת הביקורת קיבלו משוב הערכה, הוצגו בפני קלינאית עם תואר שלישי לשם ניהול המקרה, קיבלו מידע על מרפאות בריאות הנפש בקהילה ויצרו קשר עם קלינאים לפי בחירה. הן קיבלו לפחות שיחת טלפון אחת לחודש ממנהלת המקרה ויכלו ליצור איתה קשר לפי הצורך. המנהלת סייעה בהפניות ובתהליך הראשוני במרפאה לבריאות הנפש, ווידאה קבלת שירותים נוספים לפי הנדרש, התעניינה בשלום הילד והאם, שאלה על שינויים שקרו והתערבה במהלך משברים. שיחות אלה נמשכו כ-30 ד'. פגישות פנים אל פנים נקבעו לפי הצורך הקליני.
תוצאות
תוצאות הטיפול:-  אלה נבדקו באמצעות הליך מדידות-נשנות של מודל ליניארי כללי (GLM) עבור כל משתנה תלוי כאשר הקבוצה היא משתנה בין-נחקרים וזמן הוא משתנה בין-נחקרים (טבלה 1). אינטראקציות משמעותיות בין קבוצה לזמן שמראות את הנוכחות של השפעות הטיפול והמעקב נבדקו באמצעות מדגם השלמת טיפול (TC) עם ניתוחי מדידות-נשנות בכל קבוצה כדי לקבוע אם התרחש שינוי משמעותי התרחש בשתי הקבוצות.
דיון
הממצאים מראים כי שיפורים בבעיות ההתנהגות של הילדים ובתסמיני האמהות כתוצאה מהטיפול ניכרים גם לאחר 6 חודשים בהשוואה לקבוצת הביקורת. בתקופת המעקב, ילדי הגן המשיכו להראות פחות בעיות התנהגות באופן מובהק לעומת קבוצת הביקורת ואמהות קיבלו ציוני נמוכים במובהק בחומרה גלובלית של תסמינים בהשוואה לקבוצת הביקורת לאחר 6 חודשים. הממצאים מאשרים את ההנחה כי מיקוד קליני ביחסי אם-ילד כמנגנון לשינוי יביא להתמדה גדולה יותר של השפעות הטיפול עבור ילדי גן שנחשפו לאלימות בין ההורים ועבור אמותיהן, לעומת טיפול קהילתי סטנדרטי שמסופק ע"י ניהול מקרה. חשוב לציין כי ניתוחים לאחר 12 חודשים הראו שאצל אמהות בשתי הקבוצות חלה ירידה בחומרת התסמינים הגלובליים. למרות שלא נמצאה אינטראקציה מובהקת בין קבוצה-זמן מייד לאחר סיום הטיפול, הירידה בחומרת התסמינים הייתה מובהקת סטטיסטית רק עבור אמהות קבוצת הטיפול ואילו אמהות קבוצת הביקורת הראו רק מגמה בכיוון זה. בניגוד לכך, הערכת המעקב גילתה ירידה מובהקת בתסמין רק עבור אמהות קבוצת הטיפול. הממצא מצביע על כך שאמהות בקבוצת הטיפול המשיכו להשתפר לאחר סיום הטיפול בעוד אמהות הביקורת - לא. אינטראקציית  GSI קבוצה-זמן היית מובהקת רק עבור האמהות שלקחו חלק במעקב. ניתוח ה-ITT (כוונה-לטפל) לא הראה אינטראקציה מובהקת, אולי בגלל האופי השמרני של השיטה ששימשה לחישוב השינוי בקבוצת ה-ITT, שהורכבה מגרירת הציון הזמין האחרון. ההבדלים המובהקים בין הקבוצות ביחס לשיפור בציוני  GSI (אינטראקציות קבוצהxזמן) טוטאליים מפתיעים משום ש-73% מהאמהות בקבוצת הביקורת קיבלו פסיכותרפיה אישית בנוסף לניהול מקרה רגיל. תהליך השיפור המתמשך בקרב הקבוצה הטיפולית תומך בהנחה שרווחה נפשית של נשים מושפעת בחוזקה מתחושת הכשירות כאמהות ושביעות הרצון שלהן מתפקוד הילד. 
אנו מניחים שני מנגנונים לשיפור המובהק בתסמינים גלובליים של האמהות במעקב. אחד כרוך בהשפעות ארוכות הטווח של העזרה שניתנה לאמהות ולילדים ליצור נרטיב משותף של הטראומה, תוך הרחבת ההנחיות לטיפול בפוסט-טראומה לילדים ובני נוער על יחסי אם-ילד. בסוף הטיפול אמהות בקבוצה בטיפולית הראו ירידה מובהקת בתסמינים בהשוואה לקבוצת הביקורת. אנו טוענים שככל שיורדת ההימנעות מאזכורי טראומה אצל האם השיפור בתפקוד יביא לירידה בתסמיני מצוקה אחרים לאחר 6 חודשים. כמו כן אנו מניחים שהמנגנון השני שמסביר תפקוד אמהי משופר, יכול להיות שיפור של הילדים כתוצאה מהטיפול, שהפך לגורם מגן במסגרת התפקוד הנפשי של האם ודחף להמשך הירידה בתסמינים שלה.
מגבלות
המדגם קטן יחסית ומסתמך על דיווחי האם ביחס אליה ולילד. לא יכולנו לוודא אם המשיכה אינטראקציה מובהקת קבוצה-זמן בתדירות ובחומרה של התסמינים הפוסט טראומטיים של האם והילד לאחר 6 חודשים, מאחר ובשל משאבים מוגבלים הראיונות האבחוניים בסוף הטיפול לא נערכו גם במעקב. בהערכת המעקב, הדיאדות שעזבו את המחקר היו עם ילדים צעירים יותר מאלה שסיימו את המחקר ובקבוצת ההשוואה היו יותר בנים. הבדלים אלה עשויים להיות תוצאה מקרית בשל גודל מדגם קטן משום שלא נמצאו הבדלים קבוצתיים במשתנים אחרים בין 12 חודש למדגמי המעקב או קבוצת המעקב וקבוצת הביקורת. יש צורך במחקרים עתידיים שיכללו מדגם גדול יותר ויוסיפו תצפיות וכלים אבחוניים להערכות המעקב כדי לעקוף מגבלות אלה.
חוזקות של המחקר כוללות מדגם מגוון מבחינה אתנית שגויס ממרכזי טיפול קהילתיים ולא ממקלטים לנשים מוכות. חוזקה נוספת הייתה הנוכחות המוצלחת של מדגם המעקב שקשה להחזיק בו לאורך זמן בגלל תנאי מגורים לא יציבים הקשורים באלימות הורית, בעיקר כאשר למצב זה חובר מעמד סוציו-אקונומי, אבטלה לסירוגין ודיור מוגבל שאפיין את המדגם.
השלכות קליניות
הממצאים מספקים ראיות מובהקות לכך שיחסי אם-ילד הם גורם שינוי חשוב שמביא לשמירה טובה יותר של השפעות הטיפול עבור ילדי הגן ואמותיהם שנחשפו לאלימות בבית בהשוואה לקבוצת הביקורת. הממצאים מאשרים את הפרמטרים של הפרקטיקה עליה המליצו Cohen et al. (1998), שממליצה על הכללת הורים כרכיב בלתי נפרד בטיפולי PTSD של ילדים ובני נוער. המחקר תומך בהנחה שהרווחים מ-CPP נשמרים לאורך זמן ומעניק משקל נוסף לראיות האמפיריות הקיימות שתומכות ביעילות ה-CPP.

